Tolong jelaskan mengenai Portal:Hal semasa dari November 2009 dalam bahasa melayu

Berikut merupakan peristiwa yang berlaku pada bulan ini, diambil daripada arkib Portal:Hal semasa.

30 November - Dalam proses menilai semula won Korea Utara, wang kertas kini tidak lagi sah diperlakukan, dan perniagaan ditutup sehingga wang baru dikeluarkan pada 7 Disember.

30 November - José Mujica dipilih sebagai Presiden Uruguay.

29 November - Para pengundi di Switzerland bersetuju mengharamkan pembinaan menara masjid (gambar contoh) di negara itu dalam satu pungutan suara.

29 November - Rwanda diterima masuk ke dalam Negara-Negara Komanwel melalui kriteria Edinburgh, menjadi anggota keduanya tanpa sebarang hubungan bersejarah rasmi dengan United Kingdom.

27 November - Banjir kilat di pantai Laut Merah Arab Saudi semasa musim haji menyebabkan 104 orang maut dan lebih 350 lagi hilang.

26 November - Keputusan siasatan terhadap penganiayaan seks dalam kawasan ketua biskop Katolik Rom Dublin diterbitkan.

24 November - Lebih 300 ribu haiwan disembelih bersempena perayaan Gadhimai di selatan Nepal, dalam korban haiwan terbesar di dunia.

24 November - Bekas Perdana Menteri Thailand Samak Sundaravej meninggal dunia akibat barah hati.

23 November - Kandungan laporan mengenai pemusnahan Masjid Babri (gambar) yang bocor menyebabkan perbalahan di parlimen India.

19 November - Perdana Menteri Belgium Herman Van Rompuy (gambar) dipiilih sebagai Presiden Majlis Eropah tetap pertama.

14 November - Mesyuarat APEC ke-21 diadakan di Singapura.

12 November - NASA mengumumkan yang projek LCROSS (gambar artis) menemui bukti wujudnya air di kawah Cabeus di Bulan.

9 November - Di Forum Kerjasama China–Afrika ke-4 di Mesir, Republik Rakyat China berjanji memberikan pinjaman mudah AS$10 juta untuk hubungan China-Afrika.

7 November - Negeri Sembilan memenangi Piala Malaysia 2009, menewaskan Kelantan 3-1.

6 November - Banjir musim tengkujuh bermula di pantai timur dan utara Semenanjung Malaysia.

6 November - Mesyuarat Majlis Raja-Raja ke-219 didakan di Istana Negara, Kuala Lumpur.

5 November - Kemboja dan Thailand saling memanggil pulang duta mereka selepas kerajaan Kemboja melantik bekas Perdana Menteri Thai Thaksin Shinawatra (gambar) sebagai penasihat ekonomi.

4 November - Kerajaan Persekutuan mengumumkan akan memberi wang ihsan kepada kerajaan Kelantan mulai tahun depan.

4 November - Royalti minyak Kelantan: Kerajaan Malaysia mengumumkan akan memberi wang ihsan kepada kerajaan Kelantan mulai tahun depan.

3 November - Republik Czech mengesahkan Perjanjian Lisbon, memuaskan langkah terakhir dalam penguatkuasaanya di Kesatuan Eropah.

2 November - Hamid Karzai (gambar) kekal sebagai Presiden Afghanistan selepas pencabarnya Abdullah Abdullah menarik diri daripada pusingan kedua.